laion/Wikipedia-Exotic huggingface dataset:
Haavametsa

Haavametsa on küla Põlva maakonnas Räpina vallas. Enne Eesti omavalitsuste haldusreformi 2017. aastal asus küla Tartu maakonnas Meeksi vallas. Haldus- ja asustusjaotus, vaadatud 1.03.2023. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Voolme-ristirohi

Voolme-ristirohi (Senecio jacobaea, mitmes andmebaasis ka Jacobaea vulgaris, sel juhul eesti keeles harilik voolmerohi) on korvõieliste sugukonda ristirohu perekonda kuuluv mürgine taimeliik. Voolme-ristirohul on sulgjagused, enamasti paljad lehed. Alumised lehed on õitsemisajaks tavaliselt kuivanud. Üldkatise välimisi lehekesi on 1–3. Taime tavaline kõrgus on 25–100 cm. Voolme-ristirohi on looduslikult levinud Euraasias, täpsemalt Eurosiberi levilaga. Eestis tavaline, kasvades Eesti eelkõige lääne-, lõuna- ja põhjaosa lubjarikastel ning ka liivastel kuivematel niitudel, teeservadel ja hõredates metsades. Taim on kantud Eesti punasesse raamatusse soodsas seisundis liigina. "Senecio jacobaea - voolme-ristirohi". Eesti taimede uue levikuatlase tööversioon. 2018. Eesti punane nimestik, eElurikkus Otsing: Jacobaea vulgaris andmebaasist eElurikkus (lisa eElurikkuse id Vikiandmete lehele)
Adobe Creative Cloud

Adobe Creative Cloud (CC) on Adobe Systemsi rakenduste ja teenuste komplekt, mis annab teenuse klientidele juurdepääsu tarkvarakogule, mida kasutatakse graafiliseks kujundamiseks, videotöötluseks, veebiarenduseks, fotograafiaks, koos komplekti mobiilirakenduste ja ka mõne pilveteenusega.  Adobe Creative Cloud – pildid, videod ja helifailid Wikimedia Commonsis www.adobe.com/creativecloud.html
Poiss kalaga

"Poiss kalaga" on skulptor August Vommi skulptuur Viljandis Johan Laidoneri platsil. Skulptuur paigaldati platsile 1934. aastal, 29.juuni artikli järgi "Sakala" veergudelt. https://dea.digar.ee/cgi-bin/dea?a=d&d=sakalaew19340629.2.17&e=------191-et-25-ajalehttln-1--txt-txIN%7ctxTI%7ctxAU%7ctxTA-Sakala+------------
Chanel Iman

Chanel Iman Robinson Shepard (sündinud 1. detsembril 1990 Atlantas Georgias) on Ameerika Ühendriikide supermodell, kes on tuntud eeskätt modellitööga firmas Victoria's Secret. Tema ema on korealane ja isa on afroameeriklane Alates 2018. aastast on Iman abielus Sterling Shepardiga. Neil sündis 10. augustil 2018 tütar. "WHO IS CHANEL IMAN?". chaneliman.com. Originaali arhiivikoopia seisuga 28. november 2010. Vaadatud 16. august 2019. Kopli, Merit (18. juuli 2001). "Moekaimad naised seati pingeritta". Postimees. Vaadatud 16. august 2019. Volt, Meisi. "FOTOD. Staaride kuumad halloweeni kostüümid muudavad püha tõeliselt seksikaks". Delfi.ee. Vaadatud 16. august 2019. "Rikaste laste "Näljamängud": kallis muusikafestival Bahama saarel muutus õudusunenäoks". Delfi.ee. Vaadatud 28. aprill 2017. "Hit Girls". style.com. Originaali arhiivikoopia seisuga 20.04.2007. Vaadatud 2.08.2007. "Chanel Iman Marries New York Giants Wide Receiver Sterling Shepard". PEOPLE.com (inglise). Vaadatud 9.08.2019. Mizoguchi, Karen (12. august 2018). "Chanel Iman and Sterling Sheperd Welcome Daughter". People.com. Vaadatud 28.09.2018. Chanel Imani ametlik koduleht Chanel Iman andmekogus IMDb (inglise)
Kohkīlūyeh va Būyer Aḩmadī provints

Kohkīlūyeh va Būyer Aḩmadī provints (pärsia keeles استان کهگیلویه و بویراحمد‎ Ostān-e Kohgīlūye va Būyer-Ahmad; luri keeles استان کهگیلویه و بِیرَمَد Ostān-e Kohgīrūye-o Beyramad) on üks kolmekümne ühest Iraani provintsist. See asub riigi edelaosas Iraani 2. piirkonnas ja selle keskus on Yāsūj. Provintsi pindala on 15 563 km² ja 2006. aasta seisuga elas seal 634 000 inimest. Rahva ja eluruumide riikliku loenduse andmetel oli Kohkīlūyeh va Būyer Aḩmadī provintsi rahvaarv 2011. aastaks kasvanud 658 629 inimesele. Enamik kohalikest elanikest räägib peamiselt luri keelt. Provintsis on üheksa maakonda: Bahma’ī, Bāshti, Būyer Aḩmadī, Charāmi, Danā, Gachsārāni maakond, Kohkīlūyeh', Landeh' ja Māregūni maakond.
Olena Zerkal

Olena Zerkal (ukraina keeles Олена Зеркаль, sündinud 24. juunil 1973 Kiievis) on endine Ukraina diplomaat. Ta oli Ukraina välisministri asetäitja eurointegratsiooni küsimustes. Кабмін призначив заступників міністрів з питань євроінтеграції УКАЗ ПРЕЗИДЕНТА УКРАЇНИ № 570/2016 Про присвоєння дипломатичних рангів  Olena Zerkal – pildid, videod ja helifailid Wikimedia Commonsis
Rõka

Rõka on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Meeksi valda. Rõkal paikneb Tartu Ülikooli ökofüsioloogia ja rakendusökoloogia töörühma metsaökosüsteemi õhuniiskusega manipuleerimise eksperimendi (FAHM – Free Air Humidity Manipulation) katseala. Katsealal manipuleeritakse lehtpuupuistu (arukask ja hübriidhaab) õhuniiskust veeosakeste pihustamisega kõrgsurve all. Selle tagajärjel tekkiv udu (piisa suurusega ~10 μm) aurustub kiiresti ning võimaldab suhtelist õhuniiskust suurendada kuni 18%. Kolme hektari suurune uurimisala rajati aastatel 2006–2007; õhku hakati niisutama 2008. aasta mais. Rõkalt on pärit teenekas sadamakapten Martin Tuul. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. "Metsaökosüsteemi õhuniiskusega manipuleerimise eksperimendi koduleht".
Aarne Raidna

Aarne Raidna (kuni 1936. aastani Kurt Mattias Freiberg; 1901 Vääna – 1942 Vjatlag) oli eesti raadioinsener ja autovõidusõitja, raadioasjanduse pioneere Teise maailmasõja eelses Eestis. Avaldas tehnikaalaseid raamatuid ja artikleid ning oli AS Tormoleni juhatuse liige. Ta õppis Tallinna Reaalkoolis, Tartu Ülikoolis ja Ameerika Ühendriikides Columbia Ülikoolis. Arreteeriti 1941. aasta suvel Nõukogude okupatsioonivõimu poolt ja hukati Vjatlagis juunis 1942. Tema vanem vend oli kolonel Herbert Voldemar Raidna (1897–1942, hukati) ja noorem vend ärimees Paul Mihael Freiberg (1902–1941, represseeriti jaanuaris 1941 ja jäi kaduma, arvatavasti hukati mais 1941). Aarne Raidna oli abielus ja tal oli poeg Enn Riho (1936–1996 Ameerika Ühendriigid).
Angers SCO

Angers Sporting Club de l'Ouest on Prantsusmaa jalgpalliklubi, mis tegutseb Angers's. See mängib Prantsusmaa kõrgliigas Ligue 1. Klubi on asutatud 1919. aastal. 2015. aastal jõudis Angers pärast 21 aastat tagasi Prantsusmaa kõrgliigasse. Aastatel 1957 ja 2017 on jõutud Prantsusmaa karikavõistlustel finaali. Hooajal 1972–73 osales Angers UEFA karika esimeses voorus, kus kaotati Saksamaa klubile Berliner FC Dynamo. Seisuga 28. august 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Prantsusmaa esiliiga: Võidud: 1968–69, 1975–76 Coupe de France: Teised kohad: 1957, 2017 "Effectif de l'équipe pro d'Angers SCO". Angers SCO. Ametlik koduleht
Stade Brestois 29

Stade Brestois 29 on Prantsusmaa jalgpalliklubi, mis tegutseb Brestis. See mängib Prantsusmaa kõrgliigas Ligue 1. Klubi ajaloo parim koht Prantsusmaa kõrgliigast pärineb hooajast 1986–87, mil saadi kaheksas koht. Prantsusmaa kõrgliigassse jõudis klubi pärast ligi 20 aastat uuesti 2010. aastal. Pärast kolme hooaega langeti tagasi esiliigasse. 2019. aastal jõuti taas tagasi kõrgliigasse. Seisuga 11. august 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ligue 2 Võidud: 1980–81 Coupe de France Veerandfinaal: 1982–83, 2014–15 Coupe Gambardella Võidud: 1990 "Effectif Ligue 1 Conforama / 2019–2020". Vaadatud 2. august 2019. Ametlik koduleht
Dijon FCO

Dijon Football Côte d'Or on Prantsusmaa jalgpalliklubi, mis tegutseb Dijonis. See mängib Prantsusmaa kõrgliigas Ligue 1. Klubi loodi 1998. aastal kahe kohaliku klubi ühenemisel. Hooajal 2004–05 osales Dijon esimest korda Prantsusmaa esiliigas. Prantsusmaa kõrgliigas osaleti esimest korda hooajal 2011–2012, kuid liigasse püsima ei jäädud, kuna jäädi eelviimasteks. Uuesti osales Dijon Prantsusmaa kõrgliigas hooajal 2016–2017. Hooajast 2017–2018 pärineb klubi seni parim koht Prantsusmaa kõrgliigas ja selleks on üheteistkümnes. Klubil on ka naiskond, mis mängib Prantsusmaa naiste kõrgliigas Division 1 Féminine. Seisuga 27. august 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Effectif Pro". DFCO (prantsuse). Ametlik koduleht
Kokora

Kokora on küla Tartu maakonnas Peipsiääre vallas. Enne Eesti omavalitsuste haldusreformi 2017. aastal kuulus küla Alatskivi valda. Kokora vald Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Plunge kihistik

Plunge kihistik (inglise Plunge Member) on ordoviitsiumi ladestu Oandu lademe Mosseni kihistusse kuuluv kihistik. Eestis esineb seda maa lõunaosas. Seda hakkas esimesena eristama Juozas Paškevičius aastal 1994. Kihistik koosneb mustast argilliidist, milles on musta mergli ja lubjakivi vahekihid. Leedus eristatakse kihistut maa loodeosas ja Nemunase madalikul, kus selle kõrval esineb ka Alvitase kihistu. Selle suurim paksus on Leedus 5 meetrit. Kihistik on saanud nime Plungė linna järgi. Kihistiku stratotüüp on Žarėnai-1 puurauk, kus kihistiku kivimid esinevad 1857–1859,8 meetril. Plunge kihistik Eesti geokogude infosüsteemis (vaadatud 16.08.2019) Facies and stratigraphy of the middle Caradoc mixed siliciclastic-carbonate sediments in Eastern Baltoscandia Leho Ainsaar, Tõnu Meidla, 2000 LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 24 Plunge kihistik Eesti geokogude infosüsteemis
Peter Debye

Peter Joseph William Debye (hollandi hääldus: [dəˈbɛiə]; 24. märts 1884 – 2. november 1966) oli hollandi-ameerika füüsik ja füsikokeemik, Londoni Kuningliku Seltsi välisliige, Nobeli keemiaauhinna laureaat. Tema esimene suur teadussaavutus oli 1912. aastal esitatud elektrilise dipoolmomendi idee kasutamine asümmeetriliste molekulide laengu jaotuse määramiseks, leides võrrandid, mis seovad dipoolmomente temperatuuriga ja suhtelise dielektrilise läbitavusega. Seetõttu nimetatakse tema auks molekulaarse dipoolmomendi mõõtühikut debye'ks. Samuti 1912 laiendas ta Albert Einsteini erisoojuse teooriat madalamatele temperatuuridele lisades madala sagedusega foononite mõju (vaata ka Debye mudel). Aastal 1913 täiendas ta Niels Bohri aatomimudeli teooriat, lisades elliptilised orbiidid, idee, mida tutvustas ka Arnold Sommerfeld. Aastatel 1914–1915 arvutas Debye koos Paul Scherreriga temperatuuri mõju kristallilistel tahkistel ("Debye-Walleri tegur"). Koos oma assistendi Erich Hückeliga aastal 1923 arendas ta Svante Arrheniuse elektrolüütide lahuste elektrijuhtivuse teooriat. 1923 pakkus Debye välja teooria, mis selgitas Comptoni efekti ehk röntgenikiire sageduse nihkumist interaktsioonil elektroniga. Debye mudel Debye sumbuvus Debye sagedus Davies, M. (1970). "Peter Joseph Wilhelm Debye. 1884–1966". Biographical Memoirs of Fellows of the Royal Society. 16: 175–232. DOI:10.1098/rsbm.1970.0007.
FC Metz

Football Club de Metz on Prantsusmaa jalgpalliklubi, mis tegutseb Metzis. See mängib Prantsusmaa kõrgliigas Ligue 1. Klubi on asutatud 1932. aastal. Metz on Prantsusmaa kõrgliigas mänginud enam kui 60 hooaega, kuid pole kunagi Prantsusmaa meistriks tulnud. Parim koht Prantsusmaa kõrgliigast pärineb hooajast 1997–98, mil jäädi teiseks. Kaks korda on Metz võitnud nii Prantsusmaa karikavõistlused kui ka liigakarikavõistlused. Klubil on ka naiskond, mis mängib Prantsusmaa naiste kõrgliigas Division 1 Féminine. Seisuga 25. august 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ligue 1 Teine koht (1): 1997–98 Ligue 2 Võidud (4): 1934–35, 2006–07, 2013–14, 2018–19 Coupe de France Võidud (2): 1983–84, 1987–88 Teine koht (1): 1937–38 Coupe de la Ligue Võidud (2): 1985–86, 1995–96 Teine koht (1): 1998–99 UEFA Intertoto karikas Teine koht (1): 1999 "Effectif et staff". FC Metz. {{cite news}}: eiran teksti "accessdate" (juhend) Ametlik koduleht
Priekule kihistik

Priekule kihistik (inglise Priekule Member) on ordoviitsiumi ladestu Vinni alamladestiku Mosseni kihistusse kuuluv kihistik. Eestis esineb seda maa lõunaosas. Seda hakkas esimesena eristama Rita Ulste aastal 1972. Kihistik on nime saanud Priekule linna järgi. Kihistiku stratotüübiks on Priekule 20 puurauk, kus kihistiku kivimid esinevad 1412...1416 meetril. Kihistiku neostratotüübiks on Saldus 5PM puurauk, kus kihistiku kivimid esinevad 1053...1058 meetril. Kihistik koosneb valdavalt savitekkelisest suure lubjasisaldusega kildast ja rohekashallist kiltjast mergel|merglist, milles on õhukesed lubjakivi vahekihid. Priekule kihistik Eesti geokogude infosüsteemis (vaadatud 16.08.2019) Stratigraafia terminoloogia Facies and stratigraphy of the middle Caradoc mixed siliciclastic-carbonate sediments in Eastern Baltoscandia Leho Ainsaar, Tõnu Meidla, 2000 The Great Ordovician Biodiversification Event, Barry D. Webby, Florentin Paris, Mary L. Droser, Ian G. Percival, lk. 89 Priekule kihistik Eesti geokogude infosüsteemis
Mosseni kihistu

Mosseni kihistu (inglise keeles Mossen Formation) on ordoviitsiumi ladestu Harju ladestiku kihistu. Seda hakkas esimesena eristama Roland Skoglund aastal 1963. Kihistu sisaldab järgmisi kihistikke: Plunge kihistik Žarėnai kihistik Priekule kihistik. Neist kuulub Plunge kihistik Oandu lademesse. Kihistikku kivimid esinevad peamiselt Rootsis Västergötlandis, kuid ka Eesti ja Rootsi lõunaosas ja Läti aladel. Leedus eristatakse kihistut maa loodeosas ja Nemunase madalikul, kuigi seal eristatakse selle kõrval veel Alvitase kihistut ja Šakiai kihistut. Kihistu kivimid on tekkinud kivistunud mudast.. Valdavad hall savikas mergel ja must argilliit. Lõuna-Rootsis esineb kihistus õhuke bentoniidi kiht. Kihistust Eesti Stratigraafia Komisjoni andmebaasis (vaadatud 16.08.2019) The Great Ordovician Biodiversification Event, Barry D. Webby, Florentin Paris, Mary L. Droser, Ian G. Percival, lk. 89 Juhend Eesti geoloogiliseks digitaalkaardistamiseks mõõtkavas 1:50000, Tartu, 2008 The 1997 core drilling through Ordovician and Silurian strata at Röstånga, S. Sweden: Preliminary stratigraphic assessment and regional comparison, Stig M. Bergström, Warren D. Huff, Tatjana Koren, Kent Larsson, Per Ahlberg & Dennis R. Kolata Kihistust Eesti Stratigraafia Komisjoni andmebaasis
Drūkšiai kihistu

Drūkšiai kihistu (inglise Drūkšiai Formation) on ordoviitsiumi ladestu Uhaku lademe kihistu. Kihistut hakkasid esimesena eristama Jevlampijus Laškovas, Vytautas Marcinkevičius ja Juozas Paškevičius aastal 1976. Kihistu on saanud nime Drūkšiai järve järgi. Kihistu stratotüüp on Navikai-1 puurauk, kus kihistu kivimid esinevad 472–480 meetril. Leedus eristatakse Drūkšiai kihistut maa kesk- ja idaosas ning Nemunase madalikul. Kihistu on Nemunase madalikul 2,5 meetri paksune, mujal on suurim paksus 6,3 meetrit. Kihistu jagatakse kaheks nimetuks kihistikuks. Kihistu alumise osamoodustab hall detriiti sisaldav lubjakivi, milles on vahekihtidena rohekashall mergel. Neid katab hall või tumehall detriiti sisaldav lubjakivi. milles sisaldub roheliste või tumehallide läätsedena mergel. Mergel moodustab selles ka üksikuid lainjaid vahekihte. LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 31-32
Dysna kihistu

Dysna kihistu (inglise Dysna Formation) on ordoviitsiumi ladestu Oandu lademe kihistu. Seda hakkasid esimesena eristama Jevlampijus Laškovas, Vytautas Marcinkevičius ja Juozas Paškevičius aastal 1993. Kihistu kivimid esinevad Leedu idaosas. Kihistu stratotüüp on Kazimirovo-6 puurauk, kus kihistu kivimid esinevad 383–387,2 meetril. Kihistu on saanud nime Dysna küla järgi. Selle suurim paksus on 6,5 meetrit. Kihistu koosneb hallist hallikasrohelise või rohekashalli mergli vahekihtidega lubjakivist, mille alumises osas esinev lubjakivi on konglomeraatne. Kihistu lubjakivi sisaldab ohtralt sammalloomade, brahhiopoodide ja trilobiitide jäänuseid. Leedu lõunapoolsetel aladel on seda Dūkštase kihistust raske eristada, kuna Oandu lade on seal õhuke ja sisaldab ohtralt püriiti. LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 48 Juozas Paškevičius. Pecularities of the lithology and fauna of the early Katian (Ordovician) in the Lithuanian facies zone GEOLOGIJA. GEOGRAFIJA. 2016.
Järve (perekonnanimi)

Järve on eesti perekonnanimi. 2019. aasta 1. jaanuari seisuga oli Eestis perekonnanimi Järve 860 inimesel: 402 mehel ja 458 naisel. Perekonnanimede levikult on Järve meeste puhul 95. kohal ja naiste puhul 91. kohal. Jaan Järve, Eesti poliitik ja vaimulik (1896–1945) Leili Järve, eesti näitleja Linda Järve, eesti ajakirjanik (1946–) Malle Järve, eesti näitleja Priit Järve, eesti poliitikafilosoof (1941–) Sven Järve, eesti vehkleja (1980–) https://web.archive.org/web/20190816161416/https://www.stat.ee/public/apps/nimed/pere/J%25C3%2584RVE (vaadatud 16.08.2019) Järve statistikaameti andmebaasis
Nîmes Olympique

Nîmes Olympique on Prantsusmaa jalgpalliklubi, mis tegutseb Nîmes'is. See mängib riigi kõrgliigas Ligue 1. Klubi on asutatud 10. aprillil 1937. Nîmes pole kunagi Prantsusmaa meistriks tulnud, kuid neljal korral on saadud Prantsusmaa kõrgliigas teine koht. 2018. aastal osales Nîmes pärast 25 aastat taas Prantsusmaa kõrgliigas. Seisuga 18. juuli 2020 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ligue 1 Teised kohad: 1958, 1959, 1960, 1972 Ligue 2 Võitja: 1950 Teine koht: 2018 Championnat National Võitja: 1997, 2012 Coupe de France Teised kohad: 1958, 1961, 1996 Trophée des Champions Teine koht: 1958 Coppa delle Alpi Teine koht: 1971 Coupe Gambardella Võitja: 1961, 1966, 1969, 1977 "Effectif". nimes-olympique.com. Ametlik koduleht
Err

Err on Eesti perekonnanimi. Perekonnanime pandi Saaremaal Anseküla kihelkonnas, Abruka vallas ja Põlva kihelkonnas, Mooste vallas. Enamus pärineb Saaremaalt. Nimede eestistamisel anti Err'i perekonnanimega inimestele uuteks nimedeks: Kaselaid (Haapsalus 1937-02-05) Kuusma (Salme 1936-08-21) Süda (Salme 1937-07-15) Äär (Salme 1936-08-21) Äär (Keina 1932-04-08) Karl Err Valter Karl Err Onomastika.net
Anaceratagallia estonica

Anaceratagallia estonica on lehetirtlaste sugukonda kuuluv nokaline. Anaceratagallia estonica andmebaasis eElurikkus
Ameerika Ühendriikide Toidu- ja Ravimiamet

Ameerika Ühendriikide Toidu- ja Ravimiamet (inglise keeles United States Food and Drug Administration; FDA või USFDA) on Ameerika Ühendriikide Tervishoiu- ja Teenindusministeeriumi all tegutsev föderaalagentuur, mis kaitseb ja edendab rahvatervist, reguleerides toidu ohutust, tubakat, retseptiravimeid, käsimüügiravimid, vaktsiine ja kosmeetikat. FDA jõustab föderaalseadusi koos teiste ametitega, näiteks Narkootikumidevastase Võitluse Ametiga (DEA). Asutus loodi 1906. aastal ja seda juhib toidu- ja ravimivolinik, kelleks on praegu Janet Woodcock.  Ameerika Ühendriikide Toidu- ja Ravimiamet – pildid, videod ja helifailid Wikimedia Commonsis Ametlik koduleht (inglise keeles)
Calothrix estonica

Calothrix estonica on tsüanobakter perekonnast Calothrix. Calothrix estonica andmebaasis eElurikkus
Utukolga

Utukolga on küla Tartu maakonnas Elva vallas. Enne Eesti omavalitsuste haldusreformi 2017. aastal kuulus küla Rannu valda. Külanimi lähtub talunimest Utu, mis seondub talupoja lisanimega (nt 1588 Utu Rein). Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 5.02.2018. Enn Ernits: artikkel "Utukolga" Eesti kohanimeraamatus. Tallinn: Eesti Keele Sihtasutus, 2016, lk 708.
Stade de Reims

Stade de Reims on Prantsusmaa jalgpalliklubi, mis tegutseb Reimsis. See mängib Prantsusmaa kõrgliigas Ligue 1. Klubi on asutatud 1931. aastal. See on riigi üks edukamaid jalgpalliklubisid. Reims on tulnud kuus korda Prantsusmaa meistriks (viimati 1962. aastal), võitnud kaks korda Prantsusmaa karikavõistlused, viis korda superkarikavõistlused ja ühe korra liigakarika. Hooaegadel 1955–56 ja 1958–59 jõuti UEFA karika finaali. Alates 1980. aastatest pole Reimsil enam suuri saavutusi olnud. Pärast seda, kui hooajal 1978-1979 kõrgliigast välja langeti, tõusti kõrgliigasse tagasi alles 2012. aastal. 1950. aastatel mängisid Reimsis paljud Prantsusmaa jalgpallikoondise esimese kuldse põlvkonna liikmed, teiste seas Roger Marche, Raymond Kopa, Just Fontaine, Jean Vincent, Robert Jonquet, Armand Penverne, Dominique Colonna ja Roger Piantoni, kelle toel jõudis Prantsusmaa koondis 1958. aasta maailmameistrivõistlustel poolfinaali. Klubil on ka naiskond, mis mängib Prantsusmaa naiste kõrgliigas Division 1 Féminine. Seisuga 25. august 2020. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ligue 1 Võidud (6): 1948–49, 1952–53, 1954–55, 1957–58, 1959–60, 1961–62 Trophée des champions Võidud (5): 1949, 1955, 1958, 1960, 1966 Ligue 2 Võidud (2): 1965–66, 2017–18 Coupe de France Võidud (2): 1949–50, 1957–58 Championnat National Võidud (1): 2003–04 Coupe de la Ligue Võidud (1): 1990–91 Ladina karikas Võidud (1): 1953 Coppa delle Alpi Võidud (1): 1977 "Les joueurs". Stade de Reims. Ametlik koduleht
Antiookia patriarhaat

Antiookia patriarhaat (araabia keeles بطريركية أنطاكية وسائر المشرق للروم الأرثوذكس), ametlikult Antiookia Õigeusu Kirik, on üks autokefaalsetest õigeusu kirikutest. Alates 2012. aastast on Antiookia patriarh Johannes X. Õigeusu kirik "Metropolitan Bishop of Europe Youhana Yazigi Elected Patriarch of Antioch and All the East" (inglise). 2012. Originaali arhiivikoopia seisuga 3. veebruar 2013. Vaadatud 16. augustil 2019.{{cite web}}: CS1 hooldus: robot: algse URL-i olek teadmata (link)
Omagua keel

Omagaua keel on keel, mida kõnelevad omaguad Peruus ja varem ka Brasiilias. Seda on liigitatud tupii-guaranii keelkonda, kuid teise seisukoha järgi moodustab see koos kokama keelega eraldi keelkonna ning on tekkinud tupii-guaranii keelte ja teiste keelte segunemisel. Omagua keelt kõneles 2011. aasta seisuga alla 10 inimese, kellest noorim oli 80 aastane. Omagua keel on kriitiliselt ohustatud, väljasurev keel, kuid 17. sajandi lõpus ja 18. sajandi alguses, kui eurooplased jõudsid Amazonase jõgikonda, kõneles omagua keelt umbes 100 000 inimest Amazonase ääres Napo jõe suudmest Jutaí jõe suudmeni ning Aguarico jõe ääres Ecuadoris. https://www.ethnologue.com/18/language/omg/ http://www.eki.ee/knab/lgv/aeet.htm Zachary O'Hagan "Proto-Omagua-Kokama: Grammatical Sketch and Prehistory", 2011 Ana Suelly Cabral "Contact-induced language change in the Western Amazon: The non-genetic origin of the Kokama language" University of Pittsburgh, 1995 http://www.endangeredlanguages.com/lang/862
Keila kihistu

Keila kihistu (inglise Keila Formation) on ordoviitsiumi ladestu Keila lademe kihistu. Seda hakkas esimesena eristama Algimantas Grigelis aastal 1978. Kihistu on nime saanud Keila linna järgi. Kihistu stratotüüp on Keila paemurd. Eestis eristatakse selle kihistu kivimeid Loode-Eesti aladel. Samas ei soovitata tänapäeval seda kihistut enam eraldi välja tuua, kuna seda võib segi ajada Keila lademega, millest see erineb, ja kuna selle piiri lamavate kihtidega on raske eristada. Selle asemel soovitatakse kasutada laiemat Kahula kihistut, mis hõlmab ka Haljala lademe ülemise osa. Keila kihistu Eesti geokogude infosüsteemis (vaadatud 03.08.2019) Stratigraafia terminoloogia Keila kihistu Eesti geokogude infosüsteemis